สวัสดีค่ะ คือเมื่อตอนเดือนกรกฎาคม ประจำเดือนมาวันที่12แล้วหมดไปวันที่17 แล้วพอวันที่24กรกฎาคมได้กินยาคุมฉุกเฉินไป วันที่30กรกฎาคมมีเลือดเหมือนประจำเดือนมาประมาณ4วัน วันนี้วันที่5กันยายนแล้วประจำเดือนยังไม่มาแต่มีอาการปวดท้องน้อย สามารถท้องได้ไหมคะ หรือแค่ประจำเดือนอาจจะมาคลาดเคลื่อน
สวัสดีค่ะ xxppii,เลือดที่ออกในวันที่ 30 ก.ค. นาน 4 วันดังกล่าว น่าจะเป็นเลือดที่เกิดจากผลของการทานยาคุมฉุกเฉินไปในวันที่ 24 ก.ค. ได้ เพราะไม่ใช่ช่วงวันที่ที่ประจำเดือนควรจะมาแต่หลังจากนั้น หากประจำเดือนยังไม่มา แนะนำควรลองตรวจหาการตั้งครรภ์ดูด้วย เพราะยาคุมฉุกเฉินก็ไม่สามารถป้องกันการตั้งครรภ์ได้ 100% หากตรวจไม่พบ การที่ประจำเดือนยังไม่มา ก็จะเกิดจากสาเหตุอื่นๆ คือ อาจเป็นผลของยาคุมฉุกเฉินที่ทำให้รังไข่ทำงานผิดปกติ การมีความเครียด ทำงานหนัก พัผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นสำหรับอาการปวดท้องน้อย อาจเป็นอาการก่อนการมีประจำเดือนมาก็ได้ดังนั้น ควรรอประจำเดือนไปอีกซักระยะก่อน แต่หากประจำเดือนยังคงไม่มา หรืออาการปวดท้องน้อยเป็นมากขึ้นเรื่อยๆ ก็ควรไปพบปพทย์เพื่อหาสาเหตุค่ะ